อยากสอบถามค่ะว่า ถ้าประจำเดือนหยุดไปวันที่6 มีอะไรวันที่8 ป้องกันแต่ไม่หมั่นใจ แล้วต่อมาวันนี้ วันที่18 รู้สึกคลื่นไส้ เวียนหัว ใช่อาการท้องไหมคะ เป็นไปได้หรือป่าว ประจำเดือน มาวันที่2ค่ะ
สวัสดีค่ะ การตั้งครรภ์จะมีอาการ-ประจำเดือนมาช้า-คัดตึงเต้านม-ปัสสาวะบ่อย-คลื่นไส้ อาเจียน-อารมณ์เปลี่ยนแปลงซึ่งอาการที่จำเพาะเจาะจงต่อการตั้งครรภ์ที่สุดคือการที่ประจำเดือนมาช้า และตรวจการตั้งครรภ์จากปัสสาวะหรือเลือดพบว่ามีการตั้งครรภ์ค่ะจากเหตุการณ์ตอนนี้ก็น่าจะยังไม่ถึงเวลาที่จะมีประจำเดือนในรอบถัดไป รอบเดือนปกติจะอยู่ที่ 22-35 วันค่ะ แนะนำให้สังเกตอาการเรื่องประจำเดือนไปก่อน ในระหว่างนี้ถ้าสงสัยสามารถซื้อชุดตรวจการตั้งครรภ์ทางปัสสาวะมาตรวจเองได้ โดยจะให้ผลบวกหลังมีการปฏิสนธิไปแล้ว 10-14 วัน และควรป้องกันการตั้งครรภ์ด้วยวิธีที่มีประสิทธิภาพเช่นการใส่ถุงยางอนามัย การรับประทานยาคุมแบบแผง การฉีดยาคุม การฝังยาคุมค่ะสังเกตอาการถ้ามีเลือดออกผิดปกติจากช่องคลอดที่ไม่ใช่ประจำเดือนร่วมกับปวดหน่วงท้องน้อยมาก ควรรีบไปพบแพทย์เพราะอาจเป็นภาวะแทรกซ้อนจากการตั้งครรภ์ค่ะ